**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. szeptember 26-i ülésére**

**Tájékoztató a Savaria Megyei Hatókörű Városi Múzeum pályázaton történő részvételéről**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

Tájékoztatom a Bizottságot, hogy a Savaria Megyei Hatókörű Városi Múzeum (a továbbiakban: Múzeum) nem tudott eleget tenni fenti kötelezettségének, mert a Gazdasági és Jogi Bizottság szeptemberi időpontját megelőzően indokolt volt az önrészt és fenntartási kötelezettséget nem igénylő pályázataik benyújtása a tervezett programjaik megvalósításához a Nemzeti Kulturális Alaphoz. Előzőek alapján a Múzeum az alábbi pályázatokat nyújtotta be:

**Népművészeti Kollégium**

„Körforgó” c. rendezvény megvalósítása a Vasi Skanzenben

Pályázott összeg: 1.998.000,- Ft

Önerőt és fenntartási kötelezettséget nem igényel

A program során felelevenítésre kerülnek eleink manapság is hasznosítható ismeretei, gyakorlati jártasságai, melyek összehangolódnak a mai kor emberének igényeivel. A mindennapokban hasznosítható, a testi-lelki-szellemi egyensúly fenntartásához, megőrzéséhez szükséges gyakorlatok kerülnek bemutatásra.

**Ismeretterjesztés és Környezetkultúra Kollégiuma**

Párhuzamos műtárgyesetek 2. c. ismeretterjesztő előadássorozat megvalósítása

Pályázott összeg: 1.065.000,- Ft

Önerőt és fenntartási kötelezettséget nem igényel

A pályázati támogatásból a Smidt Múzeum és a Szombathelyi Képtár állandó kiállításaihoz illeszkedő, iparművészeti témájú ismeretterjesztő előadások kerülnek megrendezésre.

A sorozat középpontjában az iparművészet és a szociológia kapcsolódása, a ruha és kiegészítők – divattörténet, valamint építészet, szabadidő hasznos eltöltése, tárgykultúra és design állnak.

**Ismeretterjesztés és Környezetkultúra Kollégium**

 „Szombathelyi természetbúvár 3.” c. programsorozat megrendezése

pályázott összeg: 998.000,- Ft

Önerőt és fenntartási kötelezettséget nem igényel

**Iparművészeti Kollégium**

Kortárs textilművészek (Bényi Eszter, Rományi László, Zelenák Katalin) alkotásainak megvásárlása

Pályázott összeg: 4.800.000,- Ft

Önerőt és fenntartási kötelezettséget nem igényel

Eszközfejlesztés a Schrammel-gyűjteményben

Pályázott összeg: 1.345.000,- Ft

Önerőt és fenntartási kötelezettséget nem igényel

**Képzőművészeti Kollégium**

 4 db mű megvásárlása (Schrammel Imre és Győrfi András munkái)

 Pályázott összeg: 4.500.000,- Ft

Önerőt és fenntartási kötelezettséget nem igényel

Az Iparművészeti és Képzőművészeti Kollégiumhoz benyújtott pályázatok célja a Szombathelyi Képtár textil- és kortárs képzőművészeti gyűjteményének gyarapítása, továbbá a múzeumpedagógiai, kiállításrendezői, gyűjteménykezelői munkák segítése.

A Gazdasági és Jogi Bizottság a 2022. szeptember 26-i ülésén dönt a pályázatokon való részvétel elfogadásáról.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. szeptember „ ”**

**/: Horváth Soma :/**

**HATÁROZATI JAVASLAT**

**…../2022. (IX.26.) KOCB. számú határozat**

A Kulturális, Oktatási és Civil Bizottság a Tájékoztató a Savaria Megyei Hatókörű Városi Múzeum pályázaton történő részvételéről c. előterjesztést megtárgyalta, és a tájékoztatót az SZMSZ 52.§ (3) bekezdés 10. pontja alapján tudomásul veszi.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal